ཁ་གྱ་ཚོ་དྲུགམཛོད་དགེ་ཤོག་པ་ལྔ༌།ཧོར་ཚང་སོགས་སུ་དགོན་སྒྲུབ་སྡེ་སོགས་གྲགས་ཆེ་བ་ནི།གདན་ས་བླ་བྲང་གི་ཉེ་སྐོར་དུ་སྒྲུབ་སྡེ་གོང་འོག་དང༌།ལྷ་ཆབ་སྒར་སོགས་དགོན་རི་ཁྲོད་དུ་མ།གཏེར་ལུང་ཡིག་དགའ་ཆོས་འཛིན།ཨ་ཁྱུང་སྒོམ་གྲྭ་ཐར་པ་གླིང༌།ཙ་ཡུས་དགོན་བཀྲ་ཤིས་ཆོས་གླིང༌།གཙོས་དགོན་དགེ་ལྡན་ཆོས་གླིང༌།མཛོད་དགེ་དགོན་གསར་རྙིང༌།རྐང་ཚའི་དགོན་དགའ་ལྡན་བསམ་འགྲུབ་གླིང༌།ཁ་གྱའི་སྒར།ཨ་ཁྱུང་སྒར་བཀྲ་ཤིས་ཆོས་གླིང༌།ཧོར་ཚང་ཆེ་ཆུང་གཉིས་སུ་སྨན་བླའི་མིང་གིས་འབོད་པའི་དགོན་ཕྲན་བཅུ་གཅིགསྒྲུབ་སྡེ་བཞི།སྒར་པ་བརྒྱད་སོགས་མང་པོ།རྒན་གྱའི་ཕྱོགས་སུ་གཉའ་གོང་བྲག་དཀར་གནས་རི།བྲག་དཀར་དགོན།ཉི་མ་ལུང་རི་ཁྲོད་སོགས་རི་ཁྲོད་དུ་མ།ཧོར་ཚང་ཤིང་སྒོ་དང་ཉེ་བར་ཙ་ནེ་ས་ལག་གི་རི་ཁྲོད་ཡུན་ཐ་ཇི་སོགས་རྒྱའི་མིང་ཅན་གྱི་དགོན་ཕན་དུ་མ།མགོ་མོག་དགོན་བཀྲ་ཤིས་བདེ་ཆེན་གླིང༌།འགྲོ་མགོན་འཕགས་པའི་གྲྭ་ཆེན་ཏཱ་དབོན་པོའི་གདན་ས་ཧན་དགོན་པ་གསར་རྙིང་གཉིས།སྒང་ཁ་རི་ཁྲོད།ཀ་ཇུའི་མཁར་དུ་ཏཱ་ཟི་དང་བྱམས་ཆེན་ཟི།ཕྱི་རོལ་དུ་མཆོད་རྟེན་རིང་མོ།ཧན་ཀྱ་དགོན་སོགས་ཏེ།དེ་དག་ནི་བླ་བྲང་བཀྲ་ཤིས་འཁྱིལ་ཞེས་མཚན་སྙན་པར་གྲགས་པ་དེ་ཉིད་གང་དུ་བཞུགས་སའི་ཡུལ་དང་འབྲེལ་བ་ཁ་གྱ་ཚོ་དྲུགམཛོད་དགེ་ཤོག་པ་ལྔ༌།ཧོར་ཚང་ཆེ་ཆུང་དུ་གྲགས་ཆེ་བའི་དགོན་སྒྲུབ་སྡེ་རི་ཁྲོད་ཇི་སྙེད་བཞུགས་ཚུལ་རོབ་ཙམ་མོ།།